Col tèrmano suca i vien ciamai i fruti de difarenti piante che fa parte de ła fameja de łe Cucurbitaceae, in partegolare racuante spece del zènare ma anca spece che fa parte de altri zènari, cofà par ezénpio ła o suca paribon. El perìodo de rancura de łe suche in Vèneto ła va da Setenbre a Novenbre. Rancurarle da Zunjo a Setenbre invese ze pusìbiłe, magnàndosełe cofà sucateło. Ła suca ła xe orixeària de ła Amèrica Sentrałe. In Mèsego a xe sta catà samese de suca del 6 - 7000 vanti Cristo. Ła suca ła xera el magnar baxe dei pełerosa finmente i ani prima che rivase i pełegrini dal'Eoropa so ła costa atlantega. vol dir "ła ignoransa no ła se sconde, se uno no sa łe robe, no el xe informà, no el sa ben cheło che el dixe, prima o dopo salta fora". vol dir "co ła xente bexogna ver pasiensa: prima o dopo i ghe riva anca łori a inténdare chel che ghe xe da inténdare". Ła suca ła ga tanta vitamina A, C, calcio, potàsio e fòsforo. I so anti-osidanti nadurałi i fa ben par ła prevension del cancro. Par 100 g de suca ghe xe: 0,60 g de proteine totałi 0 g de lipidi totałi 3,40 g de glucidi totałi 0,70 g de amido 2,70 g de glucidi sołubiłi 1,30 g de fibra 20 mg de calcio 0,90 mg de fero 202 mg de potasio 40 mg de fosforo 0,03 mg de vitamina B1 0,02 mg de vitamina B2 599 mcg de vitamina A 0,50 mg de vitamina PP 9 mg de vitamina C Par 4 persone ghe vol: 500 g de polpa de suca 240 g de rixo Vialone nano de Grumoło de łe Badese 4 cuciari de ojo de oliva veneto 3 cuciari deformajo grana padano gratà Tritare fina fina ła sioła e desfrisarla in na farsora dove gavemo xa scaldà ł'ojo. Tajare a tocheti ła suca cavando łe semense e versarli 'nteła farsora, xontando 2 - 3 cuciari de aqua, sałe e pevare. Dopo 15 minuti versare drento el rixo e mis-ciare de continuo, xontando aqua sałada quando che el rixo se suga masa. Quando che el xe coto el rixo, se xonta, al bisogno oncora sałe e pevare e dopo el buro e el formajo gratà, mis-ciando tuto. Vin che ghe va ben insieme: Custoza, Pinot bianco dei Cołi Berici. Par 4 persone ghe vol: 320 g de subioti 500 g de polpa de suca ojo de oliva veneto 1 ciufo de timo 4 - 5 foje de salvia formajo Aziago stravecio Metare in na pignata ł'ojo e ła sioła trità scaldando finchè no ła diventa bionda. Xontare metà de ła suca tajà a cubeti, mis-ciare pian pian bagnando co vin bianco. Far sfumare e versarghe sora mexo minestro de aqua calda e regołare de sałe e pevare. cuxinare par altri 10 - 15 minuti. con un mixer frułare el paston finchè no'l diventa beło fiso. Ł'altra metà de ła suca vien tajà a bastonsini e fata desfrizare in na farsora col buro, ł'ojo e łe foje de salvia, prima co fogo alto e dopo baso, par 10 minuti e dopo spolverare de timo fresco, regołare de sałe e stuare el fogo. Intanto se ga coto i subioti e i se versa 'nteła farsora. Se fa saltar tuto versàndoghe sora el paston de suca fato prima. servire co na gratada de formajo Axiago stravecio.